حکاری شهری‌نین شمدینلی قصبه سینده اؤلکه‌یه قاچاق یول‌لارلا گیردیکلری معین اولونان، بولوجو ترور تشکیلاتی پ.کا.کا-نین سوریه قولو ی.پ.گ-نین 2 عضوو توتوکلاندی.
حکاری والی لیلیگیندن وئریلن خبره گؤره، شمدینلی قصبه‌سی پولیس ایداره‌سی‌نین دسته‌لری 2 شوبهه‌لی سوریه اویروکلو قاچقینی نظارته آلدیلار. گوز آلتینا آلینان ترور تشکیلاتی پ.ک.ک/ک.ج.ک-نین قولو ی.پ.گ-نین عضوو اولدوق‌لاری معین اولونوب. تروریستلر حبس توتوکلاندی.
ماردین-ین قیزیل تپه قصبه سینده اوستونده ساختا کیملیک اولان قادین توتولدو. وئریلن معلوماتا گؤره، قادی‌نین ترور تشکیلاتی پ.کا.کا-نین داغ هئیتی‌نین عضوو اولدوغو معین اولوندو.
سیرت-ین بایکان قصبه سینده کئچیریلن عملیاتدا آرا‌لاریندا بایکان بلدیه‌سی‌نین فن و یازی ایشلری مودیری‌نین ده اولدوغو 7 نفر گوز آلتینا آلیندی.
کیرشهیرین کامان قصبه سینده "سلاح‌لی ترور تشکیلاتی‌نین عضوو اولماق و ترور تشکیلاتینی تبلیغ ائتمک" مادده‌سی ایله تقصیرلی بیلن شخص،اونا یاردیم ائدن کند موختاری، حیات یولداشی و اوغلو گوز آلتینا آلیندی.
بینگول-ون گنج قصبه سینده بولوجو ترور تشکیلاتی پ.کا.کا-یا قارشی کئچیریلن عملیاتدا 54 کیلوقرام اسرار، یاشام و طبی لوازیمات‌لار، تشکیلاتا عاید سندلر اله کئچیریلدی.
